สอบถามเพิ่มเติมค่ะ ป้าเอาอาหารไปให้สุนัขจรจัดโดยให้ที่หน้าบ้านป้าเอง เวลาให้ป้าเอาถุงพลาสติกสวมมือและหยิบอาหารให้สุนัขระหว่างที่หยิบอาหารก็มีสุนัขมาดมๆที่อาหารด้วยค่ะ เสร็จแล้วก็เอาถุงไปทิ้งค่ะ ที่มือป้ามีแผลที่แห้งแล้ว และโคนนิ้วอักเสบค่ะ พอให้เสร็จป้าก็กลับมาล้างมือด้วยสบู่ค่ะ ในกรณีนี้เสี่ยงติดเชื้อมั้ยค่ะ เพราะมีถุงพลาสติกสวมที่มือค่ะ
สวัสดีค่ะ หากมีการสวมถุงพลาสติกปิดบังบริเวณที่มีแผล ซึ่งแห้งแล้ว โอกาสที่จะติดเชื้อพิษสุนัขบ้าก็แทบไม่มีอย่างไรก็ตาม หากต้องให้อาหารสุนัขจรจัดอยู่เป็นประจำ หรืออยู่คลุกคลีกับสัตว์จรจัดเป็นประจำ แนะนำให้ฉีดวัคซีนป้องกันพิษสุนัขแบบป้องกันล่วงหน้าไปเลยค่ะ โดยจะเป็นการฉีด 3 เข็มในวันที่ 0, 7, 21 หรือ 28 หลังจากนั้นให้ฉีดกระตุ้นซ้ำ 1 เข็มที่ 1 ปี และต่อมาให้ฉีดกระตุ้น 1 เข็มทุก ๆ 3-5 ปี ระดับของภูมิคุ้มกันก็จะสูงเพียงพอ โดยไม่จำเป็นต้องฉีดวัคซีนซ้ำเมื่อโดนสุนัข แมวหรือสัตว์อื่นๆ กัด ข่วน หรือเลียโดนแผล โดนตา โดนปากค่ะนอกจากนี้ หากเป็นไปได้ ควรแจ้งให้หน่วยงานที่รับผิดชอบในพื้นที่นั้นๆ มาฉีดวัคซีนกับสุนัขจรจัดด้วยค่ะ